text: Ayatullah Khamenei ya bayyana irin rikice-rikice da zubar da jinin da ke faruwa a kasashen yankin yammacin Asiya da samar da kungiyoyin ta'addanci irin su Da'esh da aka yi a matsayin sakamako na tsoma bakin wasu manyan kasashen duniya inda ya ce: Nauyin dake wuyan dukkanin kasashe shi ne kokari wajen kashe wutar wannan rikici, sannan kuma Jamhuriyar Musulunci ta Iran sabanin irin bakar farfagandar 'yan mulkin mallaka, ta kasance mai tasirin gaske wajen cimma wannan manufa, to sai dai ba ta tsoma baki cikin lamurran sauran kasashe.